CELEX: 32008D0545
Language: lt
Date: 1212710400000
Title: 2008 m. birželio 6 d. Politinio ir saugumo komiteto sprendimas EUPT/1/2008, iš dalies keičiantis Sprendimą EUPT/2/2007 dėl Europos Sąjungos planavimo grupės (EUPT Kosovo) vadovo skyrimo

3.7.2008   
            
            
               LT
            
            
               Europos Sąjungos oficialusis leidinys
            
            
               L 173/30
            
         
      POLITINIO IR SAUGUMO KOMITETO SPRENDIMAS EUPT/1/2008
   2008 m. birželio 6 d.
   iš dalies keičiantis Sprendimą EUPT/2/2007 dėl Europos Sąjungos planavimo grupės (EUPT Kosovo) vadovo skyrimo
   (2008/545/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2006 m. balandžio 10 d. Tarybos bendruosius veiksmus 2006/304/BUSP dėl ES planavimo grupės (EUPT Kosovo) įsteigimo galimai ES krizių valdymo operacijai Kosove teisinės valstybės srityje ir galimose kitose srityse (1), ypač į jų 6 straipsnį,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (2), ypač į jų 4 straipsnio 3 dalį ir 5 straipsnio 2 dalį,
   kadangi:
   
               (1)
            
            
               Politinis ir saugumo komitetas (PSK) Sprendimu EUPT/2/2007 (3) nusprendė paskirti Roy REEVE ES planavimo grupės (EUPT Kosovo) galimai ES krizių valdymo operacijai Kosove teisinės valstybės srityje ir galimose kitose srityse vadovu nuo 2008 m. sausio 1 d.
            
         
               (2)
            
            
               Bendrųjų veiksmų 2006/304/BUSP 6 straipsnyje numatyta, kad Taryba įgalioja PSK priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-vyriausiojo įgaliotinio pasiūlymu skirti ES planavimo grupės (EUPT Kosovo) vadovą,
            
         NUSPRENDĖ:
   Vienintelis straipsnis
   Išbraukiama Politinio ir saugumo komiteto sprendimo EUPT/2/2007 2 straipsnio antroji pastraipa.
   
      Priimta Briuselyje, 2008 m. birželio 6 d.
      
         
            Politinio ir saugumo komiteto vardu
         
         
            Pirmininkas
         
         M. IPAVIC
         
      
   
   
      (1)  OL L 112, 2006 4 26, p. 19. Bendrieji veiksmai su paskutiniais pakeitimais, padarytais Bendraisiais veiksmais 2008/228/BUSP (OL L 75, 2008 3 18, p. 78).
   
      (2)  OL L 42, 2008 2 16, p. 92.
   
      (3)  OL L 346, 2007 12 29, p. 29.